Ixef amezwaru, win iwumi nsemma awal ɣef ungal. Nexdem deg-s anadi ɣef ungal s umata, imi tazrewt-nteɣ fell-as i d-tella. Syin akin nekcem ɣer wungal aqbayli nemmeslay-d ɣef wayen icudden ɣur-s am (tbadut-is, aẓar-is, tulmisin-is, tallalit-is...). Syin akkin nefka-d kra n wungalen i d-ibanen deg wannar n tsekla taqbaylit. Nɛedda nemmeslay-d ɣef wungal n Tezgertirga nexdem-as asenked d wegzul, ɣer taggara nexdem assisen n temyarut deg-s nemmeslay-d fell-as akked ɣef wayen tessaweḍ ad taru.